open-index/open-wikipedia-markdown huggingface dataset:
ল্যাটেক্স স্থিরকরণ পরীক্ষা

**ল্যাটেক্স** **স্থিরকরণ পরীক্ষা**, যা **ল্যাটেক্স অ্যাগ্লুটিনেশন** পরীক্ষা (ইংরেজিতেঃ **latex agglutination test** বা এলএ পরীক্ষা) নামেও পরিচিত, হল একটি অনুসন্ধানী কার্যপ্রণালী যার সাহায্যে অনেকগুলো গুরুত্বপূর্ণ রোগসৃষ্টিকারী অণুজীবের শনাক্তকরণ এবং সেরোটাইপ নির্ধারণ করা যায়। এসব পরীক্ষা রোগীর অ্যান্টিজেন-অ্যান্টিবডি প্রতিরক্ষা সাড়া ব্যবহার করে করা হয়। এই সাড়াটি ঘটে যখন দেহ কোনও রোগজীবাণু শনাক্ত করে এবং রোগজীবাণুটির পৃষ্ঠে বিদ্যমান একটি চিহ্নিত অ্যান্টিজেনের জন্য নির্দিষ্ট একটি অ্যান্টিবডি গঠন করে।      

স্থিরকরণ পরীক্ষাসমূহ, বিভিন্ন রোগজীবাণুর জন্য নির্দিষ্ট। এগুলো বানানো হয় ল্যাটেক্সের অণুগুটিকাগুলোর চারপাশে প্যাথোজেন-নির্দিষ্ট অ্যান্টিজেন বা অ্যান্টিবডির একটি পাতলা স্তরের প্রলেপ লাগিয়ে। ক্লিনিশিয়ানরা পরীক্ষাগারে পরীক্ষা করার সময়, রোগীর সেরিব্রোস্পাইনাল ফ্লুইড, সিরাম বা প্রস্রাবের সাথে নরমাল স্যালাইন (প্রোজোন প্রভাব এড়াতে) দ্বারা 'ক্রমিক লঘুকরণ' প্রক্রিয়ায় আচ্ছাদিত ল্যাটেক্স কণা মিশ্রিত করে এবং এরপর স্থিরকরণ (জমাট বাঁধা) ঘটে কিনা তা পর্যবেক্ষণ করে। যেকোন লঘুকরণে গুটিকাগুলো জমাট বাঁধলে ফলাফল পজিটিভ হিসেবে বিবেচিত হয়, এটি নিশ্চিত করে যে রোগীর দেহটি প্যাথোজেন-নির্দিষ্ট অ্যান্টিবডি তৈরি করেছে (যদি পরীক্ষাটিতে অ্যান্টিজেন সরবরাহ করা হয়) বা নমুনাতে প্যাথোজেনের অ্যান্টিজেন রয়েছে (যদি পরীক্ষাটিতে অ্যান্টিবডি সরবরাহ করা হয়)। ক্রস-বিক্রিয়ার ক্ষেত্রে (যেখানে অ্যান্টিবডি আলোচ্য অ্যান্টিজেন ছাড়াও অন্য  অ্যান্টিজেনের সাথে বিক্রিয়া করে)  বিভ্রান্তিকর ফলাফল দিতে পারে।   

স্থিরকরণ কৌশলগুলো বিভিন্ন ভাইরাস এবং ব্যাকটেরিয়ার প্রতিক্রিয়ায় উৎপাদিত অ্যান্টিবডির পাশাপাশি স্বতঃঅ্যান্টিবডি (যা অটোইমিউন রোগগুলোতে নিজ দেহের বিরুদ্ধে তৈরি হয়) শনাক্তকরণে ব্যবহৃত হয়। উদাহরণস্বরূপ, রুবেলা ভাইরাস, রোটাভাইরাস এবং রিউমাটয়েড ফ্যাক্টরের জন্য বিদ্যমান পরীক্ষাগুলো  এবং Cryptococcus এর জন্য একটি চমৎকার এলএ পরীক্ষা পাওয়া যায়। গ্রুপ-এ স্ট্রেপটোকক্কাস জনিত সংক্রমণ সঠিকভাবে নির্ণয় করার জন্যও স্থিরকরণ কৌশলগুলো ব্যবহৃত হয়। 

## আরও দেখুন

* Visceral leishmaniasis#Diagnosis 

## তথ্যসূত্র

## বহিঃসংযোগ

*  
*  
* পরীক্ষার বিবরণ 
বিষয়শ্রেণী:স্বাস্থ্য পরীক্ষা
বিষয়শ্রেণী:রক্ত পরীক্ষা
তেজী

***তেজী*** ১৯৯৮ সালে মুক্তিপ্রাপ্ত বাংলাদেশী নাট্য চলচ্চিত্র। চলচ্চিত্রটি পরিচালনা করেছেন কাজী হায়াৎ। শ্রেষ্ঠাংশে অভিনয় করেছেন মান্না, একা, আবুল হায়াত, ডিপজল, মিজু আহমেদ, সাদেক বাচ্চু, দিলদার সহ আরও অনেকে। এই চলচ্চিত্রের মাধ্যমে অভিনেতা ডিপজলের নেতিবাচক চরিত্রাভিনেতা হিসেবে আত্মপ্রকাশ ঘটে, এবং তার নেতিবাচক অভিনয় ধরন জনপ্রিয়তা লাভ করে।

চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।

## কাহিনি সংক্ষেপ
একজন বেকার মানুষ  গল্প

## অভিনয়ে

*মান্না
*একা
*ডিপজল
*আবুল হায়াত
*দুলারী
*সাদেক বাচ্চু
*দিলদার
*আফজাল শরীফ
*কালা আজিজ
*আজাহরুল ইসলাম
*সিরাজ হায়দার
*শক্তি মিরপুরি
*রাশেদা
*জেসমিন
*কেয়া
*মোজাম্মেল হোসেন
*আব্দুস সত্তার
*লৎিফর রহমান
*কাবিলা
*আওলাদ
*আমির
*জ্যাকি
*লাবু
*সাথী (শিশু শিল্পী)


## সঙ্গীত
*তেজী* চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন  রুনা লায়লা, কনকচাঁপা, আগুন, আইয়ুব বাচ্চু

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৮-এর চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
অ্যালাইন ম্যাকম্যাহন

**অ্যালাইন লাভিন ম্যাকম্যাহন** (৩ মে ১৮৯৯ - ১২ অক্টোবর ১৯৯১) একজন মার্কিন অভিনেত্রী ছিলেন। ১৯২১ সালে মঞ্চে অভিনয়ের মধ্য দিয়ে তার কর্মজীবন শুরু হয়। তিনি ১৯৭৫ সালে অবসরে যাওয়ার পূর্ব পর্যন্ত চলচ্চিত্র ও টেলিভিশনে অসংখ্য কাজ করেছেন। তিনি *[[ড্রাগন সিড (চলচ্চিত্র)|ড্রাগন সিড]]* (১৯৪৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

## প্রারম্ভিক জীবন
ম্যাকম্যাহন ১৮৯৯ সালের ৩রা মে পেন্সিলভেনিয়া অঙ্গরাজ্যের ম্যাকিস্পোর্টে জন্মগ্রহণ করেন। তার পিতা উইলিয়াম মার্কাস ম্যাকম্যাহন ও মাতা জেনি (বিবাহপূর্ব সিমন)। তার পিতা এসোসিয়েটেড প্রেস ও মুনসি্‌স ম্যাগাজিনের সম্পাদক ছিলেন। তার পিতামাতা ১৮৯৮ সালের ১৪ই জুলাই ওহাইও অঙ্গরাজ্যের কলাম্বাসে বিবাহ বন্ধনে আবদ্ধ হন। তার পিতা ১৯৩১ সালের ৬ই সেপ্টেম্বর মৃত্যুবরণ করেন। তার মাতা বেল সংগ্রাহক ছিলেন। তিনি ১৯৮৪ সালে ১০৬ বছর বয়সে মৃত্যুবরণ করেন।

## কর্মজীবন
ম্যাকম্যাহন ১৯১৪ সালে পেশাদার কর্মজীবন শুরু করেন। ১৯২১ সালে *দ্য মাদ্রাজ হাউজ* নাটক দিয়ে তিনি ব্রডওয়ে মঞ্চে অভিনয় শুরু করেন। অন্য একটি সূত্র উল্লেখিত হয়েছে যে তার প্রথম ব্রডওয়ে নাটক ছিল ১৯২১ সালে *দ্য মিরেজ*। তার অভিনীত মোট ব্রডওয়ে মঞ্চনাটকের সংখ্যা ২৪। তার অভিনীত প্রথম চলচ্চিত্র ছিল প্রাক-কোড চলচ্চিত্র *ফাইভ স্টার ফাইনাল* (১৯৩১)। পরবর্তীকালে তিনি ব্রডওয়ে মঞ্চে ও হলিউড চলচ্চিত্রে পাশাপাশি অভিনয় করে যান।

## ব্যক্তিগত জীবন ও মৃত্যু
ম্যাকম্যাহন ১৯২৮ সালের ২৮শে মার্চ স্থপতি ও নগর পরিকল্পনাবিদ ক্লেরেন্স স্টেইনের সাথে বিবাহবন্ধনে আবদ্ধ হন। স্টেইন রিজিওন্যাল প্ল্যানিং অ্যাসোসিয়েশনের প্রতিষ্ঠাতা। বিবাহের পর দীর্ঘকাল ম্যাকম্যাহন লস অ্যাঞ্জেলেসে এবং স্টেইন নিউ ইয়র্ক সিটিতে বসবাস করতেন। স্টেইন ১৯৭৫ সালে মৃত্যুবরণ করেন। তারা নিঃসন্তান ছিলেন। ম্যাকম্যাহন ১৯৫০ সালে ইকুইটি লাইব্রেরি থিয়েটারের সভাপতি ছিলেন। তিনি কমিউনিটি থিয়েটারের জন্য মঞ্চনাটকের আয়োজন করতেন এবং দাতব্য কার্যক্রমে সক্রিয় ছিলেন।

ম্যাকম্যাহন নিউমোনিয়ায় আক্রান্ত হয়ে ১৯৯১ সালের ১২ই অক্টোবর ৯২ বছর বয়সে নিউ ইয়র্ক সিটিতে মৃত্যুবরণ করেন।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৮৯৯-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:নিউ ইয়র্ক (অঙ্গরাজ্যে) নিউমোনিয়ায় মৃত্যু
বিষয়শ্রেণী:নিউ ইয়র্কে সংক্রামক রোগে মৃত্যু
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট
বিষয়শ্রেণী:ক্যালিফোর্নিয়ার ডেমোক্র্যাট
বিষয়শ্রেণী:বার্নার্ড কলেজের প্রাক্তন শিক্ষার্থী
বিষয়শ্রেণী:ব্রুকলিনের অভিনেত্রী
অক্সিজেন (চলচ্চিত্র)

***অক্সিজেন*** ২০২০ সালে মুক্তিপ্রাপ্ত বিয়োগান্তক স্বল্পদৈর্ঘ্য চলচ্চিত্র। কোভিড-১৯ মহামারি এবং গভীরভাবে ত্রুটিযুক্ত স্বাস্থ্যসেবা ব্যবস্থার পটভূমিতে চলচ্চিত্রটির চিত্রনাট্য তৈরী ও পরিচালনা করেছেন, রায়হান রাফি। মাহিয়া মাহী এই চলচ্চিত্রের কেন্দ্রীয় চরিত্রে অভিনয় করেছেন, যা স্বল্পদৈর্ঘ্য চলচ্চিত্রে তার প্রথম কাজ। চলচ্চিত্রটি ঢাকার উত্তরা, যাত্রাবাড়ী ও আগারগাঁও-এ ধারণ করা হয়। চলচ্চিত্রটি ২০২০ সালের ইদুল আযহার সময় সরাসরি ইউটিউবে উন্মুক্ত করা হয়। চলচ্চিত্রে মাহী'র অভিনয় দর্শক কর্তৃক প্রসংশিত হয়।

## গল্পসূত্র
*অক্সিজেন* চলচ্চিত্রের গল্পের ভিত্তি তৈরী হয়েছে একজন যুবতী(মাহিয়া মাহী) ও তার ষাটোর্ধ বাবাকে নিয়ে। মায়া(মাহী) ও বাবার মধ্যবিত্ত পরিবার। বাবা অসুস্থ। মায়া তার বাবার যত্নআত্তি করেন, একই সাথে বাবার হেয়ালী আচরণের জন্য সবসময় বিরক্ত থাকেন। এক সকালে ঔষধ খাওয়ার সময় বাবা অজ্ঞান হয়ে যান। অজ্ঞান বাবাকে নিয়ে হাসপাতালে ভর্তি করতে অ্যাম্বুলেন্স সংকটে পরেন মায়া। করোনাকালীন সময়ে নিজের বাবাকে হাসপাতালে ভর্তি করার জন্য শহরের বিভিন্ন হাসপাতালে অসহায়ের মত অ্যাম্বুলেন্সে নিয়ে ঘুরেন মায়া। এর মাঝে প্রতারক তার টাকা মেরে দেয়, অ্যাম্বুলেন্সের চাঁকা নষ্ট হয়। অবশেষে অক্সিজেনের অভাবে অ্যাম্বুলেন্সের বিছানায় বাবা মারা যান।

## কুশীলব

## নির্মাণ
৩৩ মিনিট দৈর্ঘ্যের *অক্সিজেন* চলচ্চিত্রটি মাত্র দুইদিন সময় নিয়ে ঢাকার উত্তরা, যাত্রাবাড়ী ও আগারগাঁও-এ ধারণ করা হয়। বেশীরভাগ দৃশ্য একটি ভাড়া করা অ্যাম্বুলেন্সে ধারণকৃত। চলচ্চিত্রটির সমাপনী দৃশ্যের বর্ণনা অনুযায়ী রাজু রাজ *অক্সিজেনের* সকল চিত্র ধারণ করেছেন, সিমিত রায় অন্তর সম্পাদনা করেছেন এবং জাহিদ নীরব নেপথ্য সঙ্গীত ও একটি গানের সঙ্গীতায়জন করেছেন।

## প্রচারণা ও মুক্তি
২০২০-এর ১৭ জুলাই মাহিয়া মাহী তার সামাজিক যোগাযোগ মাধ্যমে *অক্সিজেনের* পোস্টার প্রকাশ করলে চলচ্চিত্রটির প্রচারণা শুরু হয়। ১৯ জুলাই ট্রেইলার প্রকাশিত হয়। একই সাথে ইদুল আযহায় মুক্তির ঘোষণা দেয়া হয়। ২ আগস্ট চলচ্চিত্র প্রেক্ষাগৃহ, মিলনায়তন, চলচ্চিত্র উৎসবে মুক্তি না দিয়ে সরাসরি *ক্লাব এলেভেন এন্টারটেইনমেন্ট-*এর ইউটিউব চ্যানেলে উন্মুক্ত করা হয়।

## তথ্যসূত্র

## বহিঃসংযোগ

* 

বিষয়শ্রেণী:২০২০-এর স্বল্পদৈর্ঘ্য চলচ্চিত্র
বিষয়শ্রেণী:বাংলাদেশী স্বল্পদৈর্ঘ্য চলচ্চিত্র
বিষয়শ্রেণী:বাংলাদেশের ওয়েব চলচ্চিত্র
বিষয়শ্রেণী:রায়হান রাফী পরিচালিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০২০-এর বাংলাদেশী চলচ্চিত্র
সিলভিয়া মাইলস

**সিলভিয়া মাইলস** (বিবাহপূর্ব **শিনভাল্ড**; ৯ সেপ্টেম্বর ১৯২৪ - ১২ জুন ২০১৯) একজন মার্কিন অভিনেত্রী ছিলেন। তিনি *[[মিডনাইট কাউবয়]]* (১৯৬৯) ও *[[ফেয়ারওয়েল, মাই লাভলি (১৯৭৫-এর চলচ্চিত্র)|ফেয়ারওয়েল, মাই লাভলি]]* (১৯৭৫) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

মাইলস নিউ ইয়র্ক সিটির স্থায়ী বাসিন্দা ছিলেন এবং সারাজীবন এখানেই বসবাস করেন। তিনি অসংখ্য অফ-ব্রডওয়ে মঞ্চনাটকে অভিনয় করেন, তন্মধ্যে তার জীবনের উপর ভিত্তি করে নির্মিত ১৯৮১ সালের একক-নারীবিশিষ্ট সঙ্গীতনাট্য *ইট্‌স মি, সিলভিয়া!* উল্লেখযোগ্য। তার জীবনের উপর নির্মিত প্রামাণ্যচিত্র *আই ওয়াজ অলওয়েজ সিলভিয়া* নিউ ইয়র্ক সিটির সরকারি টেলিভিশন চ্যানেল ডব্লিউনেট-এর ৫১তম রাজ্য ধারাবাহিকের অংশ হিসেবে প্রচারিত হয়।

## প্রারম্ভিক জীবন
মাইলস নিউ ইয়র্ক সিটির গ্রিনউইচ ভিলেজে জন্মগ্রহণ করেন ও বেড়ে ওঠেন। তার মাতা বেল (বিবাহপূর্ব ফেল্ডম্যান) ও পিতা রোবেন শিনভাল্ড একজন ফার্নিচার প্রস্তুতকারক। তিনি তার পিতামাতার দ্বিতীয় কন্যা। তিনি ওয়াশিংটন আরভিং হাই স্কুলে ও পরে অ্যাক্টরস স্টুডিওতে অধ্যয়ন করেন।

## কর্মজীবন
মাইলস ১৯৪৭ সালে মঞ্চে অভিনয়ের মধ্য দিয়ে তার কর্মজীবন শুরু করেন। তিনি ১৯৫৪ সাল থেকে টেলিভিশন ও চলচ্চিত্রে কাজ শুরু করেন। ১৯৬০-এর দশকের শুরুতে তিনি *দ্য ডিক ভ্যান ডাইক শো*-এর একাধিক পর্বে স্যালি রজার্স চরিত্রে অভিনয় করেন। তিনি *[[মিডনাইট কাউবয়]]* (১৯৬৯) চলচ্চিত্রে কাজের সুযোগ পান। এতে মাত্র ছয় মিনিটের পর্দায় উপস্থিতির মধ্য দিয়েই শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি *[[ফেয়ারওয়েল, মাই লাভলি (১৯৭৫-এর চলচ্চিত্র)|ফেয়ারওয়েল, মাই লাভলি]]* (১৯৭৫) চলচ্চিত্রে পূর্বের চেয়ে আরেকটু বেশি সময় (আট মিনিট) পর্দায় অভিনয় করে তার দ্বিতীয় একাডেমি পুরস্কারের মনোনয়ন লাভ করেন।

## ব্যক্তিগত জীবন ও মৃত্যু
১৯৪৮ সালে মাইলস উইলিয়াম মায়ার্সের সাথে বিবাহ বন্ধনে আবদ্ধ হন। দুই বছর পর তাদের বিবাহবিচ্ছেদ ঘটে। ১৯৫২ সালে তিনি জেরাল্ড প্রাইসকে বিয়ে করেন। ১৯৫৮ সালে তাদের বিবাহবিচ্ছেদ ঘটে। ১৯৬৩ সালে তিনি রেডিও ডিস্ক জকি টেড ব্রাউনকে বিয়ে করেন। ১৯৭০ সালে তাদের বিবাহবিচ্ছেদ ঘটে। ব্রাউন উল্লেখ করেন যে মাইলসের সন্তান নেওয়ার কোন ইচ্ছা ছিল না, যা তাদের বিবাহবিচ্ছেদের প্রধান কারণ।

মাইলস ২০১৯ সালের ১২ই জুন ৯৪ বছর বয়সে ম্যানহাটনের এক হাসপাতালে নেওয়ার পথে মৃত্যুবরণ করেন। মৃত্যুর কয়েক বছর পূর্ব থেকে তার স্বাস্থ্য ভেঙ্গে পড়তে শুরু করে এবং কয়েক মাস পূর্ব থেকে তাকে নার্সিং হোমে রাখা হয়েছিল। শেষ বছরগুলোতে তিনি অ্যানেমিয়া ও শ্বাস-প্রশ্বাসজনিত সমস্যায় ভুগছিলেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৯২৪-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:২০শ শতাব্দীতে জন্ম
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২০শ শতাব্দীর মার্কিন ইহুদি
আবু সালেক (দ্ব্যর্থতা নিরসন)

**আবু সালেক** নামটি নিচের ব্যক্তিবর্গকে নির্দেশ করতে পারে:

* আবু সালেক (বীর প্রতীক) –বীর প্রতীক খেতাব প্রাপ্ত বাংলাদেশের মুক্তিযোদ্ধা।
* আবু সালেক (চট্টগ্রামের রাজনীতিবিদ) –বাংলাদেশের রাজনীতিবিদ যিনি চট্টগ্রাম-১ আসনের সংসদ সদস্য ছিলেন।
জোসেলিন লাগার্ড

**জোসেলিন লাগার্ড** (১৯২৪ - ১২ সেপ্টেম্বর ১৯৭৯) একজন আদিবাসী তাহিতিয়ান অভিনেত্রী ছিলেন। তিনি তার অভিনীত প্রথম ও একমাত্র চলচ্চিত্র *[[হাওয়াই (১৯৬৬-এর চলচ্চিত্র)|হাওয়াই]]* (১৯৬৬) চলচ্চিত্রে অভিনয় করে খ্যাতি অর্জন করেন, এবং এই কাজের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন ও সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।

## জীবনী
লাগার্ড জেমস এ. মিশেনারের সর্বোচ্চ বিক্রিত উপন্যাস *হাওয়াই* অবলম্বনে নির্মিত বিশাল-নির্মাণব্যয়ের *[[হাওয়াই (১৯৬৬-এর চলচ্চিত্র)|একই নামের]]* (১৯৬৬) চলচ্চিত্রে অভিনয় করেন। চলচ্চিত্রটিতে ১৯শ শতাব্দীতে শ্বেতাঙ্গ মিশনারিদের দ্বীপের স্থানীয়দের নিকট খ্রিস্টধর্মের দীক্ষা নিয়ে আসার গল্প বর্ণিত হয়েছে। লাগার্ড একজন পলিনেশীয় নারী, যার সাথে চলচ্চিত্রের একটি গুরুত্বপূর্ণ চরিত্রের দৈহিক বৈশিষ্টের সাদৃশ্য ছিল। তিনি এর আগে কখনো অভিনয় করেননি এবং ইংরেজি ভাষা বলতে পারতেন না। তিনি কেবল অনর্গলভাবে তাহিতিয়ান এবং ফরাসি ভাষা বলতে পারতেন। তবুও মিরিশ প্রডাকশন্স তাকে বাছাই করে এবং তার চরিত্রের সংলাপ ঠিকভাবে বলার জন্য একজন শিক্ষক নিয়োগ দেয়।

হলিউডের তারকাদের ভিড়ে তিনি দর্শকদের আলাদাভাবে নজর কাড়তে সক্ষম হন। এই চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি একাডেমি পুরস্কারের মনোনয়নপ্রাপ্ত প্রথম বিদেশি ব্যক্তি। *হাওয়াই* লাগার্ডের অভিনীত একমাত্র চলচ্চিত্র এবং তিনি একটি মাত্র চলচ্চিত্রে অভিনয় করে অস্কারের মনোনয়ন পাওয়া একমাত্র অভিনেত্রী। পরবর্তীকালে অনেক অভিনয়শিল্পীই তাদের অভিষেক কাজের জন্য অস্কারের মনোনয়ন পেয়েছেন, কিন্তু তারা এরপর আরও একাধিক ও সফল চলচ্চিত্রে কাজ করেছেন। অস্কারের মনোনয়ন ছাড়াও তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।

লাগার্ড ১৯৭৯ সালে তাহিতির পাপিটে তার নিজ বাড়িতে মৃত্যুবরণ করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯২৪-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:২০শ শতাব্দীর ফরাসি অভিনেত্রী
বিষয়শ্রেণী:ফরাসি পলিনেসীয় অভিনেত্রী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
আবু সালেক (চট্টগ্রামের রাজনীতিবিদ)

**আবু সালেক** বাংলাদেশের চট্টগ্রাম জেলার রাজনীতিবিদ যিনি চট্টগ্রাম-১ আসনের সংসদ সদস্য ছিলেন।

## প্রাথমিক জীবন
আবু সালেক চট্টগ্রাম জেলায় জন্মগ্রহণ করেন।

## রাজনৈতিক জীবন
আবু সালেক ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-১ আসন থেকে সংসদ সদস্য নির্বাচিত হন। ২০০১ সালের অষ্টম ও ২০০৮ সালের নবম জাতীয় সংসদ নির্বাচনে তিনি স্বতন্ত্র প্রার্থী হিসেবে চট্টগ্রাম-১ আসন থেকে পরাজিত হয়েছিলেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জীবিত ব্যক্তি
মেসিয়ার ৩

**মেসিয়ার ৩** বা **এম৩** (বা **এনজিসি ৫২৭২**) হলো উত্তর আকাশের সারমেয় তারামন্ডলের একটি বর্তুলাকার স্তবক। চার্লস মেসিয়ার ১৭৬৪ সালের ৩রা মে এটি আবিষ্কার করেছিলেন। এটি চার্লস মেসিয়ারের নিজের আবিষ্কৃত প্রথম মেসিয়ার বস্তু। মেসিয়ার ভুলবশত এটিকে তারাবিহীন একটি নীহারিকা মনে করেছিলেন। ১৭৮৪ সালের দিকে উইলিয়াম হার্শেল এই স্তবকের মধ্যে তারা চিহ্নিত করে এই ভুল সংশোধন করেন। এরপর থেকে এই স্তবকটি নিয়ে সর্বাধিক সংখ্যক গবেষণা ও পর্যবেক্ষণ করা হয়েছে। ১৯১৩ সালে মার্কিন জ্যোতির্বিজ্ঞানী সলন ইরভিং বেইলি এই স্তবকের বৃহৎ আকারের বিষমতারাসমূহ শনাক্তকরণ প্রক্রিয়া শুরু করেছিলেন। এই শনাক্তকরণ এখনও অব্যাহত রয়েছে এবং সর্বশেষ শনাক্তকৃত বিষমতারাটি ২০০৪ সালে শনাক্ত হয়েছিল।

বহু অনভিজ্ঞ জ্যোতির্বিজ্ঞানীগণ মেসিয়ার ১৩ এর পরেই এটিকে উত্তর আকাশের বর্তুলাকার স্তবকের মধ্যে সেরা হিসাবে বিবেচনা করেন। এম৩ এর আপাত মাত্রা হলো ৬.২। একারণে একদম পরিষ্কার আকাশেও এটিকে খালি চোখে পর্যবেক্ষণ করা প্রায় অসম্ভব। মাঝারি আকারের দূরবীক্ষণ যন্ত্রের সাহায্যে এটিকে সুস্পষ্টভাবেই শনাক্ত করা যায়। আর্কটেরাস এবং কর ক্যারোলিকে যুক্তকারী উত্তর-পশ্চিম বরাবর রেখার মাঝামাঝি স্থানে এটি অবস্থিত।  অ্যাপারচারবিশিষ্ট দূরবীক্ষণ যন্ত্র ব্যবহার করে স্তবকটির দিকে তাকালে প্রায় ৬ আর্কমিনিট ব্যাস এবং ১২ আর্কমিনিট ব্যাপ্তির একটি উজ্জ্বল কেন্দ্র দৃশ্যমান হয়।

এই স্তবকটি বৃহত্তম এবং উজ্জ্বলতম স্তবকের মধ্যে একটি, এবং এটি প্রায় ৫,০০,০০০ তারা নিয়ে গঠিত। এটি ১১.৪ বিলিয়ন বছর পুরানো বলে অনুমান করা হয়। এটি পৃথিবী থেকে প্রায় ৩৩,৯০০ আলোকবর্ষ দূরে অবস্থিত।

মেসিয়ার ৩ ছায়াপথীয় তল থেকে  উপরে অবস্থিত এবং আকাশগঙ্গা ছায়াপথের কেন্দ্র থেকে প্রায়  দূরে। এটিতে ২৭৪ টি শনাক্তকৃত বিষমতারা রয়েছে যা এখন পর্যন্ত যেকোনো বর্তুলাকার স্তবকে পাওয়া সর্বাধিক। এর মধ্যে ১৩৩টি আরআর লিরা বিষমতারা রয়েছে যার মধ্যে প্রায় এক তৃতীয়াংশ দীর্ঘমেয়াদী পরিবর্তনের ব্লাজকো প্রভাব প্রদর্শন করে। এই স্তবকে হাইড্রোজেন এবং হিলিয়াম গ্যাস বাদে অন্যান্য উপাদানের সামগ্রিক প্রাচুর্য (জ্যোতির্বিজ্ঞানীরা ধাতবতার মাধ্যমে প্রকাশ করেন) -১.৩৪ থেকে -১.৫০ dex সীমার মধ্যে রয়েছে। এটি সূর্যের প্রাচুর্যের তুলনায় স্তবকের প্রাচুর্যকে লগারিদমে প্রকাশ করে। এর প্রকৃত অনুপাত সৌর প্রাচুর্যের ৩.২–৪.৬%। মেসিয়ার ৩ হলো ওস্টেরহফের মাপনী অনুযায়ী প্রথম শ্রেণির বা "ধাতব সমৃদ্ধ" স্তবক নির্ণয়ের জন্য নির্ধারিত আদর্শ স্তবক। অর্থাৎ, একটি বর্তুলাকার স্তবকের ক্ষেত্রে মেসিয়ার ৩ স্তবকে তুলনামূলক ভারী উপাদান রয়েছে।

## তথ্যসূত্র

## বহিঃসংযোগ

বিষয়শ্রেণী:এনজিসি বস্তু
বিষয়শ্রেণী:মেসিয়ার বস্তু
বিষয়শ্রেণী:অবচিত চিত্র সিনট্যাক্স ব্যবহার করা পাতা
বিষয়শ্রেণী:বর্তুলাকার স্তবক
আচেহ

**আচেহ** ইন্দোনেশিয়ার সর্বপশ্চিমের একটি প্রদেশ। এটি সুমাত্রার উত্তর প্রান্তে অবস্থিত। বান্দা আচেহ এর রাজধানী ও সর্ববৃহৎ শহর। এটি একটি বিশেষ স্বায়ত্তশাসিত মর্যাদাপ্রাপ্ত প্রদেশ। আচেহ একটি ধর্মীয় রক্ষণশীল অঞ্চল এবং ইন্দোনেশিয়ার একমাত্র প্রদেশ যা সরকারীভাবে শরিয়া আইন অনুশীলন করে। এই অঞ্চলে দশটি আদিবাসী নৃগোষ্ঠী রয়েছে, যার মধ্যে বৃহৎ গোষ্ঠী হল আচেহনিজ, তারা এ অঞ্চলের জনসংখ্যার প্রায় ৮০% থেকে ৯০%।

আচেহ সেই জায়গা যেখান থেকে ইন্দোনেশিয়ায় ইসলামের বিস্তার শুরু হয়েছিল এবং এটি দক্ষিণ-পূর্ব এশিয়ায় ইসলামের প্রসারের একটি মূল কারণ ছিল। ১২৫০ খ্রিস্টাব্দের দিকে আচেতে (ফানসুর ও লামুরি রাজ্যে) ইসলাম পৌঁছেছিল। সপ্তদশ শতাব্দীর গোড়ার দিকে আচেহ সালতানাত মালাক্কা উপকূল অঞ্চলে সর্বাধিক ধনী, শক্তিশালী এবং চাষযোগ্য রাজ্য ছিল। সাবেক ডাচ উপনিবেশবাদী এবং পরে ইন্দোনেশীয় সরকার সহ আচেহর বহিরাগতদের দ্বারা নিয়ন্ত্রণের বিরুদ্ধে রাজনৈতিক স্বাধীনতা এবং প্রতিরোধের ইতিহাস রয়েছে।

আচেহতে তেল এবং প্রাকৃতিক গ্যাসের মত প্রাকৃতিক সম্পদ যথেষ্ট পরিমাণে রয়েছে। ২০০৪ সালের ভারত মহাসাগরের ভূমিকম্প ও সুনামির কেন্দ্রস্থল ছিল আচেহের সবচেয়ে নিকটবর্তী, যা প্রদেশের পশ্চিম উপকূলের বেশিরভাগ অংশকে ধ্বংস করে দিয়েছে। এ দুর্যোগে ইন্দোনেশিয়ার প্রায় ১৭০,০০০ জন মানুষ মারা গিয়েছিল বা নিখোঁজ হয়েছিল। ইন্দোনেশিয়ার সরকার এবং মুক্ত আচেহ আন্দোলনের মধ্যে শান্তি চুক্তি দুর্যোগ কাটিয়ে উঠতে সাহায্য করেছে।

## নাম
আচেহ প্রথমে আচেহ দারুসসালাম (১৫১১-১৯৪৫) নামে পরিচিত ছিল। এটি গঠনের পূর্বে ১৯৫৬ সালে আচেহ ছিল, পরে নাম পরিবর্তন করে দেরাহ ইসতিমওয়া আচেহ (আচেহ বিশেষ অঞ্চল (১৯৫৯-২০০১)) করা হয়। ২০০১-২০০৯ পর্যন্ত নাগরু আচেহ দারুসসালাম ছিল। ২০০৯ সালে পুনরায় আচেহ নামে ফিরে আসে এবং তা এখনও বর্তমান। বানানগত দিক থেকে এটি আজহে বা আচিন নামেও উচ্চারিত হয়।

## জনসংখ্যা

ইন্দোনেশিয়ার ২০০০ সালের আদমশুমারির সময় আচেহের জনসংখ্যা যথাযথভাবে নথিভুক্ত করা হয়নি কারণ বিদ্রোহ সঠিক তথ্য সংগ্রহের প্রক্রিয়াটিকে জটিল করেছিল। ২০০৪ সালে সুনামিতে আচেহেতে আনুমানিক ১,৭০,০০০ মানুষ মারা গিয়েছিল যা সাবধানতার সাথে জনসংখ্যার বিশ্লেষণের কাজটিকে আরও জটিল করে তোলে। সাম্প্রতিক আদমশুমারি অনুসারে, ২০১০ সালে আচেহের মোট জনসংখ্যা ছিল ৪,৪৮৬,৫৭০ জন এবং ২০১৫ সালে ছিল ৪,৯৯৩,৩৮৫ জন; সর্বশেষ সরকারি হিসাম মতে আনুমানিক (১ জুলাই ২০১৯ হিসাবে) ৫,৩১৬,৩২০ জন।

কেন্দ্রীয় পরিসংখ্যান সংস্থা পরিচালিত ২০১০ সালের আদমশুমারি অনুসারে আচেহ প্রদেশের জনসংখ্যার ৯৮% মুসলমান বা ৪,৪১, ২০০ জন মুসলমান এবং মাত্র ৫০,৩০০ জন প্রোটেস্ট্যান্ট এবং ৩,৩১০ জন ক্যাথলিক। আচেহে ধর্মীয় বিষয়গুলি প্রায়শ সংবেদনশীল থাকে। এখানে পুরো প্রদেশ জুড়ে ইসলামের পক্ষে দৃড় সমর্থন রয়েছে।

## তথ্যসূত্র

## বহিঃসংযোগ


বিষয়শ্রেণী:ইন্দোনেশিয়ার প্রদেশ
বিষয়শ্রেণী:স্বায়ত্বশাসিত প্রদেশ
বিষয়শ্রেণী:১৯৫৬-এ প্রতিষ্ঠিত রাষ্ট্র ও অঞ্চল
মেসিয়ার ৪

**মেসিয়ার** বা **এম৪** (এছাড়াও **এনজিসি ৬১২১** নামে পরিচিত) বৃশ্চিক তারামণ্ডলের একটি বর্তুলাকার স্তবক। এটি ১৭৪৫ সালে ফিলিপ লোয়েস ডি চেসৌক আবিষ্কার করেছিলেন এবং চার্লস মেসিয়ারের দ্বারা ১৭৪০ সালে তালিকাভুক্ত করা হয়েছিল। এটি প্রথম গ্লোবুলার ক্লাস্টার ছিল যেখানে তারাগুলি পৃথকভাবে সমাধান করা হয়েছিল।

## দৃষ্টিপাত
এম৪ এমনকি ক্ষুদ্রতম দূরবীক্ষণ যন্ত্রগুলিতেও আলোর ঝাপসা বলের ন্যায় সুস্পষ্ট। এটি আকাশে চাঁদের মতো একই আকারে উপস্থিত হয়। এটি আন্তারেসের মাত্র ১.৩ ডিগ্রি পশ্চিমে অবস্থিত খুঁজতে সর্বাপেক্ষা সহজ বর্তুলাকার ক্লাস্টারগুলির মধ্যে একটি, এটি উজ্জ্বল নক্ষত্র, উভয় বস্তু প্রশস্ত ক্ষেত্র টেলিস্কোপে দৃশ্যমান রয়েছে। পরিমিত আকারের টেলিস্কোপগুলি পৃথক তারাগুলি সমাধান করতে শুরু করবে, যার মধ্যে এম৪ এর মধ্যে সবচেয়ে উজ্জ্বলতার আপাত মাত্রা ১০.৮ হয়।

## বৈশিষ্ট্য
এম৪ হল নবম শ্রেণির একটি ঢিলেঢালাভাবে ঘনীভূত ক্লাস্টার  এবং এটি ৭৫ আলোক-বছর জুড়ে বিস্তৃত। এটি এর মূল অংশ জুড়ে একটি বৈশিষ্ট্যযুক্ত "বার" কাঠামো বৈশিষ্ট্যযুক্ত, মাঝারি আকারের দূরবীন থেকে দৃশ্যমান। কাঠামোটি ১১ তম-দৈর্ঘ্যের তারা নিয়ে গঠিত এবং প্রায় ২.৫' দীর্ঘ এবং ১৭৮৩ সালে এটি প্রথম উইলিয়াম হার্শেল দ্বারা চিহ্নিত করা হয়েছিল। এম৪ এর মধ্যে কমপক্ষে ৪৩ বিষমতারা লক্ষ্য করা গেছে।

এম৪ প্রায় ৭,২০০ আলোকবর্ষ দূরে হওয়ায় এটি সৌরজগতের নিকটতম বর্তুলাকার ক্লাস্টার। এর আনুমানিক বয়স ১২.২ বিলিয়ন বছর।

জ্যোতির্বিদ্যায়, হাইড্রোজেন এবং হিলিয়াম ব্যতীত অন্যান্য উপাদানের প্রাচুর্যকে ধাতবতা বলা হয় এবং এটি সাধারণত সূর্যের তুলনায় আয়রনের প্রাচুর্যের অনুপাত দ্বারা চিহ্নিত করা হয়। এই ক্লাস্টারের পরিমাপিত লোহার পরিমাণ:

: \left[\frac{Fe}{H}\right]\ =\ -1.07 \pm 0.01

এই মানটি হল হাইড্রোজেনের সাথে সূর্যের একই অনুপাতের তুলনায় লোহার অনুপাতের লগারিদম। সুতরাং ক্লাস্টারে প্রচুর পরিমাণে আয়রন রয়েছে যা সূর্যের লোহার প্রাচুর্যের ৮.৫% এর সমান। প্রাচুর্যের পরিমাপের উপর ভিত্তি করে, এমন প্রমাণ রয়েছে যে এই ক্লাস্টারে দুটি স্বতন্ত্র তারার জনসংখ্যা রয়েছে। জনসংখ্যার প্রতিটি হল তারাগুলির একটি গ্রুপ যা প্রায় একই সময়ে তৈরি হয়েছিল। সুতরাং ক্লাস্টারটির নক্ষত্র গঠন কমপক্ষে দুটি পৃথক চক্রের মধ্য দিয়ে হতে পারে।

## উল্লেখযোগ্য তারা
১৯৯৫ সালে হাবল স্পেস টেলিস্কোপের দিয়ে তোলা ছবিগুলি এম৪-তে সাদা বামন নক্ষত্র প্রকাশ পেয়েছে যা ১৩ বিলিয়ন বছর বয়সে মিল্কিওয়ে গ্যালাক্সির প্রাচীনতম তারকাদের মধ্যে একটি। এরকম একটি সাদা বামন একটি পালসারের সহচর যুগ্ম তারকা, পিএসআর বি ১৬২০-২৬ এবং  বৃহস্পতির চেয়ে ২.৫ গুণ ভরের একটি গ্রহ প্রদক্ষিণ করে একটি বলে প্রমাণিত হয়েছে।

## স্পিনথারিস্কোপ
একটি টেলিস্কোপের মাধ্যমে মেসিয়ার ৪ এর দর্শন রবার্ট বার্নহ্যাম জুনিয়র একটি স্পিনথারিস্কোপে দেখা হাইপারকিনেটিক আলোকিত আলফা কণাকে দেখা হিসাবে বর্ণনা করেছেন ( *বার্নহ্যামের সেলেস্টিয়াল হ্যান্ডবুকের তিন নম্বর* পৃষ্ঠা: *ভলপেকুলার* *মাধ্যমে পাভো দেখুন* )।

## গ্যালারী

চিত্র:The globular star cluster Messier 4.jpg|মেসিয়ার ৪-এর এক তারার প্রত্যাশার চেয়ে বিরল আলোক উপাদান লিথিয়ামের অনেক বেশি পাওয়া গিয়েছিল। 
চিত্র:Messier 4 HST.jpg|মেসিয়ার ৪-এ হাজার হাজার তারা রয়েছে এবং অনেকগুলি সাদা বামন থাকার জন্য এটি লক্ষণীয়। 
চিত্র:M4 globular star cluster in 32 inch Schulman telescope.jpg|৩২-ইঞ্চির শুলম্যান টেলিস্কোপে দেখা মেসিয়ার ৪


## তথ্যসূত্র

## বহিঃসংযোগ

* 
* 

বিষয়শ্রেণী:এনজিসি বস্তু
বিষয়শ্রেণী:মেসিয়ার বস্তু
বিষয়শ্রেণী:অবচিত চিত্র সিনট্যাক্স ব্যবহার করা পাতা
বিষয়শ্রেণী:বৃশ্চিক (তারামণ্ডল)
বিষয়শ্রেণী:বর্তুলাকার স্তবক
আচারা (জর্জিয়া)

**আদজারা** জর্জিয়ার একটি ঐতিহাসিক, ভৌগোলিক ও রাজনৈতিক-প্রশাসনিক অঞ্চল, যা সরকারিভাবে **আদজারা স্বায়ত্তশাসিত প্রজাতন্ত্র** নামে পরিচিত। দেশের দক্ষিণ-পশ্চিম কোণে অবস্থিত, আদজারা তুরস্কের উত্তরে ক্ষুদ্র ককেশাস পর্বতমালার পাদদেশে কৃষ্ণ সাগরের উপকূলে অবস্থিত। এটি একটি গুরুত্বপূর্ণ পর্যটন কেন্দ্র এবং এর রাজধানী বাটুমি জর্জিয়ার দ্বিতীয় বৃহত্তম শহর। এর ২,৮৮০ বর্গকিলোমিটার এলাকায় প্রায় ২৮০,০০০ জন মানুষ বাস করে।

আদজারা জর্জিয়ানদের একটি আঞ্চলিক উপগোষ্ঠী আদজারিয়ানদের বাসস্থান। আদজারা নামটি ইংরেজিতে বিভিন্নভাবে বানান ও উচ্চারণ করা যায়; অজারা, আজারিয়া, আদজারিয়া, আধারিয়া, আটচারা এবং আচারার। সোভিয়েত ইউনিয়নের অধীনে আদজারা আদজারিয়ান এএসএসআর হিসাবে জর্জিয়ান সোভিয়েত সমাজতান্ত্রিক প্রজাতন্ত্রের অংশ ছিল।

## ইতিহাস
আদজারা প্রাচীন কাল থেকেই কোলচিস এবং ককেশিয়ান আইবেরিয়ার অংশ ছিল। খ্রিস্টপূর্ব ৫ম শতাব্দীতে গ্রীকদের উপনিবেশে পরিণত হয়। এরপর অঞ্চলটি খ্রিস্টপূর্ব দ্বিতীয় শতাব্দীতে রোমের অধীনে এসেছিল। খ্রিস্টীয় অষ্টম শতাব্দীতে আবখাজিয়া রাজ্যে অন্তর্ভুক্ত হওয়ার আগে এটি লাজিকার অংশ ছিল, পরবর্তীতে একাদশ শতাব্দীতে জর্জিয়ান রাজতন্ত্রকে একত্রীকরণের নেতৃত্ব দেয়।

১৬১৪ সালে উসমানীয়রা এই অঞ্চলটি জয় করে। এই সময়ে আদজারা ধীরে ধীরে ইসলামিকরণ হয়েছিল। ১৮৭৮ সালে অটোম্যানরা আদজারাকে বিস্তৃত রুশ সাম্রাজ্যের হাতে তুলে দিতে বাধ্য হয়।

১৯১৮ থেকে ১৯২০ সাল পর্যন্ত তুর্কি ও ব্রিটিশ সেনার দ্বারা অস্থায়ী দখলের পরে আদজারা ১৯২০ সালে জর্জিয়ার গণতান্ত্রিক প্রজাতন্ত্রের অংশ হয়। ১৯২১ সালের মার্চ মাসে সংক্ষিপ্ত সামরিক দ্বন্দ্বের পরে, আঙ্কারা সরকার কারস সন্ধির ৬ষ্ঠ অনুচ্ছেদে মুসলিম জনসংখ্যার জন্য স্বায়ত্তশাসনের ব্যবস্থা করার শর্তে এই অঞ্চলটি জর্জিয়ার হাতে তুলে দেয়। সোভিয়েত ইউনিয়ন এই ধারা অনুসারে ১৯২১ সালে আদজার স্বায়ত্তশাসিত সোভিয়েত সমাজতান্ত্রিক প্রজাতন্ত্র প্রতিষ্ঠা করে (১৯৩৭ সাল পর্যন্ত এর নাম ছিল আজারিস্তান)। সুতরাং, আদজারা তখনও জর্জিয়ার একটি অংশ ছিল, তবে যথেষ্ট স্থানীয় স্বায়ত্তশাসন নিয়ে।

## আইন ও সরকার
আদজারান স্বায়ত্তশাসিত প্রজাতন্ত্রের মর্যাদাকে জর্জিয়ার আদজারা আইন ও অঞ্চলটির নতুন সংবিধান দ্বারা সংজ্ঞায়িত করা হয়েছে, আসলান আবাশিদজেকে ক্ষমতাচ্যুত করার পরে তা গৃহীত হয়েছিল। স্থানীয় আইনসভা হল সংসদ। আদজার মন্ত্রীপরিষদের প্রধান- এই অঞ্চলের সরকারের প্রধান — জর্জিয়ার রাষ্ট্রপতি কর্তৃক মনোনীত হন, যিনি জর্জিয়ার সংবিধান লঙ্ঘন করে এমন বিষয়গুলিতে আইনসভা ও সরকার ভেঙে দেওয়ার এবং স্থানীয় কর্তৃপক্ষকে পদচ্যুত করার ক্ষমতা রাখে। জুরাব পাটারিদজে হলেন আদজারান সরকারের বর্তমান প্রধান।

আদজারা ৬টি প্রশাসনিক এলাকায় বিভক্ত;

## জনসংখ্যা
২০১৪ সালের আদমশুমারি অনুসারে আদজারের জনসংখ্যা ৩৩৩,৯৯৩ জন। আদজারিয়ান (আজারস) হল জর্জিয়ানদের একটি নৃতাত্ত্বিক গোষ্ঠী যারা স্থানীয় উপভাষার একটি দলে কথা বলে, যা সম্মিলিতভাবে আদজারিয়ান বলে পরিচিত। লিখিত ভাষা হল জর্জিয়ান।

## তথ্যসূত্র

## বহিঃসংযোগ

বিষয়শ্রেণী:আদজারা
বিষয়শ্রেণী:জর্জিয়ার স্বায়ত্তশাসিত প্রজাতন্ত্র
বিষয়শ্রেণী:জর্জিয়ার উপবিভাগ
বিষয়শ্রেণী:১৯৯১-এ প্রতিষ্ঠিত রাষ্ট্র ও অঞ্চল
ইন টু দ্য ডার্করুম

***ইন টু দ্য ডার্করুম*** একটি ২০১৪ স্বল্পদৈর্ঘ কল্প কাহিনী চলচ্চিত্র যা গ্ল্যামার এবং তারপরে ধূমপানের খারাপ দিক দেখায়।  চলচ্চিত্রটি অন্ধকার এবং ছায়ার জগৎ সম্পর্কে বলার চেষ্টা করে যা ধূমপায়ীকে মৃত্যুর জগতে নিয়ে যায়। ছবিটি বেশ কয়েকটি জাতীয় এবং আন্তর্জাতিক পুরস্কার জিতেছে। 

## পুরস্কার

* তুজলা আন্তর্জাতিক চলচ্চিত্র ফেস্ট ২০১৪ অফিসিয়াল নির্বাচন
* কলকাতা আন্তর্জাতিক শর্টফিল্ম ফেস্টিভাল ২০১৪ অফিসিয়াল নির্বাচন
* কিসেকস শর্ট ফিল্ম ফেস্ট ইস্তামবুল ২০১৪ অফিসিয়াল সিলেকশন

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:২০১৪-এর স্বল্পদৈর্ঘ্য চলচ্চিত্র
বিষয়শ্রেণী:ভারতীয় স্বল্পদৈর্ঘ্য চলচ্চিত্র
বিষয়শ্রেণী:তামাক নিয়ন্ত্রণ
বিষয়শ্রেণী:ইংরেজি ভাষার চলচ্চিত্র
আশিয়ান মেডিকেল কলেজ

**আশিয়ান মেডিকেল কলেজ** হলো বাংলাদেশের একটি বেসরকারি মেডিকেল স্কুল। ২০১২ সালে এটি ঢাকার খিলক্ষেতের আশিয়ান শিক্ষা নগরীতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়।

কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।

## ইতিহাস
স্বাস্থ্য ও পরিবার কল্যাণ মন্ত্রণালয় যে সকল গাইডলাইন এবং মানদণ্ড নির্ধারণ করেছে তা পূরণ করে আশিয়ান মেডিকেল কলেজ ও হাসপাতাল ২০১২ সালের জানুয়ারিতে প্রতিষ্ঠিত হয়েছিল। সরকার ২০১২-২০১৩ সেশন থেকে এমবিবিএস প্রথম বর্ষের কোর্সে ৫০ জন শিক্ষার্থীকে ভর্তির অনুমতি দিয়েছিল। কলেজটি ঢাকা বিশ্ববিদ্যালয়ের অধিভুক্ত হয়েছে।
## একাডেমিক কার্যক্রম
কলেজটিতে বাংলাদেশি ও আন্তর্জাতিক ছাত্র-ছাত্রী ভর্তি করানো হয়।
## অতিরিক্ত শিক্ষাক্রম কার্যক্রম
অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় ছাত্র কল্যাণ বিভাগ পরিচালিত হয়।
## অবকাঠামো
মেডিকেল কলেজটির সাথে একটি হাসপাতাল রয়েছে যেটি আশিয়ান মেডিকেল কলেজ ও হাসপাতাল নামে পরিচিত।

এএমসির নিজস্ব ক্যাম্পাস বড়ুয়া, খিলক্ষেত ঢাকা-১২২৯ এ অবস্থিত। এটি আধুনিক সকল সুবিধাসহ চারতলা ইউনিটারি বিল্ডিংয়ে নির্মিত এবং আরও ৯ তলা ভবন নির্মাণাধীন রয়েছে।কলেজটিতে একটি সমসাময়িক ও সমস্ত সুযোগসুবিধা এবং সংস্থান সহ সজ্জিত একটি সমৃদ্ধ গ্রন্থাগার রয়েছে।
## সমালোচনা
এই কলেজের বিরুদ্ধে স্বদেশ হাউজিং কোম্পানীর খিলক্ষেত থানার বরুয়া মৌজায় প্রায় ২০.৬ বিঘা জমি জবরদখল করে আশিয়ান মেডিকেল কলেজ ও হাসপাতাল গড়ে তোলার অভিযোগ উঠেছিলো।

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:চিকিৎসা সেবা
বিষয়শ্রেণী:২০১২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১২-এ বাংলাদেশে প্রতিষ্ঠিত
বিষয়শ্রেণী:ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান
আশুগঞ্জ তাপ বিদ্যুৎ কেন্দ্র

**আশুগঞ্জ তাপ বিদ্যুৎ কেন্দ্র** বাংলাদেশের আশুগঞ্জে তিতাস গ্যাসক্ষেত্রের নিকটে মেঘনা নদীর তীরে অবস্থিত একটি বিদ্যুৎ উৎপাদন কেন্দ্র। আশুগঞ্জ বিদ্যুৎকেন্দ্রে ১৬২৭ মেগাওয়াট ক্ষমতার ইউনিট রয়েছে। ১৯৬৬ সালে একটি বৈদেশিক নির্মাণ সংস্থার সাথে আশুগঞ্জে তাপবিদ্যুৎকেন্দ্র নির্মাণের চুক্তি স্বাক্ষরিত হয়। বিদ্যুৎকেন্দ্রটি আশুগঞ্জ পাওয়ার স্টেশন কোম্পানী লিমিটেড কর্তৃক পরিচালিত হয়।

## বিদ্যুৎ উৎপাদন ক্ষমতা

##### নির্মাণকালীন ক্ষমতা
: ১৮৭৬ মেগাওয়াট
**বর্তমান ক্ষমতা (নিট উৎপাদন)
: ১৬২৭ মেগাওয়াট**
**চলমান প্রকল্প** :
আশুগঞ্জ ৪০০ মেগাওয়াট সিসিপিপি (পূর্ব)
ভূমি অধিগ্রহণ ও ভূমি উন্নয়ন এবং পটুয়াখালী ১৩২০ মেগাওয়াট তাপবিদ্যুৎকেন্দ্রের জন্য নিরাপত্তা।

#### কর্পোরেট কার্যালয়
নাভানা রহিম আর্ডেন্ট (লেভেল-৮)
১৮৫, শহীদ সৈয়দ নজরুল ইসলাম সরণি
(পুরাতন ৩৯, কাকরাইল, বিজয়নগর)
পল্টন, ঢাকা

## আরও দেখুন

* বাংলাদেশের বিদ্যুৎ খাত
* বাংলাদেশের বিদ্যুৎ কেন্দ্রসমূহের তালিকা
* ভেড়ামারা তাপ বিদ্যুৎ কেন্দ্র
## তথ্যসূত্র

বিষয়শ্রেণী:বাংলাদেশের বিদ্যুৎ কেন্দ্র
বিষয়শ্রেণী:বাংলাদেশে শক্তি
বিষয়শ্রেণী:বাংলাদেশের বিদ্যুৎ উৎপাদন কেন্দ্র
বিষয়শ্রেণী:বাংলাদেশে শক্তির অবকাঠামো
বিষয়শ্রেণী:বাংলাদেশের জীবাশ্ম জ্বালানি বিদ্যুৎ কেন্দ্র
বিষয়শ্রেণী:আশুগঞ্জ ভিত্তিক সংগঠন
আইচি মেডিকেল কলেজ

**আইচি মেডিকেল কলেজ** হলো বাংলাদেশের একটি বেসরকারি মেডিকেল স্কুল। ২০১৩ সালে ঢাকার উত্তরায় কলেজটি তাদের একাডেমিক কার্যক্রম শুরু করে। এটি ঢাকা বিশ্ববিদ্যালয় অধিভুক্ত একটি কলেজ। 

কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।

## ইতিহাস
আইচি হাসপাতাল, জাপান বাংলাদেশ যৌথ উদ্যোগের ১৯৯৬ সালে উত্তরা মডেল টাউনের সাত নম্বর সেক্টরের একটি ভাড়া বাড়িতে যাত্রা শুরু করে। আইচি মেডিকেল কলেজ ও হাসপাতালের প্রতিষ্ঠাতা চেয়ারম্যান ডাঃ মোয়াজ্জেম হোসেন ১৯৯৫ সালে নাগোয়া বিশ্ববিদ্যালয় স্কুল অফ মেডিসিন থেকে পিএইচডি ডিগ্রি অর্জন করেছিলেন। এরপর দেশে ফিরে এসে তিনি আইচি হাসপাতাল স্থাপনের সিদ্ধান্ত নেন। প্রাথমিকভাবে এটি একটি ১০ ​​শয্যাবিশিষ্ট হাসপাতাল ছিল যাতে আউটডোর এবং ইনডোর সুবিধা ছিল। এখন এটি একটি ৩৫০ শয্যাবিশিষ্ট হাসপাতালে পরিণত হয়েছে। ২০১১ সালে, আইচি হাসপাতাল উত্তরা মডেল টাউনের সেক্টর ৮ এর নিজস্ব ক্যাম্পাসে স্থানান্তরিত হয়েছে।

এই প্রতিষ্ঠানটি তুরাগ নদীর তীরে শাহজালাল আন্তর্জাতিক বিমানবন্দরের খুব কাছাকাছি অবস্থিত। এটি ২০১৩ সালে একাডেমিক কার্যক্রম শুরু করে।

## একাডেমিক কার্যক্রম
কলেজটিতে বাংলাদেশি ও আন্তর্জাতিক ছাত্র-ছাত্রী ভর্তি করানো হয়।
## অতিরিক্ত শিক্ষাক্রম কার্যক্রম
অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় ছাত্র কল্যাণ বিভাগ পরিচালিত হয়।
## অবকাঠামো
মেডিকেল কলেজটির সাথে একটি হাসপাতাল রয়েছে যেটি আইচি মেডিকেল কলেজ ও হাসপাতাল নামে পরিচিত।

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:চিকিৎসা সেবা
আশুগঞ্জ পাওয়ার স্টেশন কোম্পানী লিমিটেড

**আশুগঞ্জ পাওয়ার স্টেশন কোম্পানী লিমিটেড** বাংলাদেশের একটি রাষ্ট্রায়ত্ত বিদ্যুৎ উৎপাদনকারী প্রতিষ্ঠান। এর সদর দপ্তর ঢাকার পল্টনে অবস্থিত। এটি বাংলাদেশ বিদ্যুৎ উন্নয়ন বোর্ডের নিয়ন্ত্রণাধীন।

## ইতিহাস
২০০০ সালের ২৮ জুন বাংলাদেশের সরকারের বিদ্যুৎখাত উন্নয়ন ও পুনর্গঠন প্রকল্পের অংশ হিসেবে আশুগঞ্জ পাওয়ার স্টেশন কোম্পানী গঠন করা হয়। কোম্পানি আইন ১৯৯০ অনুসারে এটি বাস্তবায়িত করা হয়। কোম্পানির শেয়ারের ৯৯.৯৯% নিয়ে বাংলাদেশ বিদ্যুৎ উন্নয়ন বোর্ডের কাছে এর মালিকানা রাখা হয়। অবশিষ্ট ০.০১% শেয়ারের মালিক হয় বাংলাদেশ সরকারের পরিকল্পনা মন্ত্রণালয়, অর্থ মন্ত্রণালয়, বিদ্যুৎ, জ্বালানি ও খনিজ সম্পদ মন্ত্রণালয়, বিদ্যুৎ বিভাগ এবং জ্বালানি ও খনিজ সম্পদ বিভাগ। ১৯৮৭ সালে কমিশনকৃত তিতাস গ্যাসক্ষেত্রের নিকটে অবস্থিত আশুগঞ্জ তাপবিদ্যুৎ উৎপাদন কেন্দ্রকে নিয়ে প্রতিষ্ঠানটি গড়ে ওঠে। ২০১১ সালে প্রতিষ্ঠানটি আশুগঞ্জে একটি নতুন ৫০ মেগাওয়াট বিদ্যুৎকেন্দ্র স্থাপন করে। ২০১২ সালের ডিসেম্বর মাসে প্রতিষ্ঠানটি কম্বাইন্ড সাইকেল বিদ্যুৎকেন্দ্র স্থাপনের জন্য স্ট্যান্ডার্ড চার্টার্ড ব্যাংক থেকে ১৯৩ মিলিয়ন ডলার এবং এইচএসবিসি ব্যাংক থেকে ৪২০ মিলিয়ন ডলারের ঋণ নেয়।

২০১৭ সালের জুলাই মাসে আশুগঞ্জ পাওয়ার স্টেশন কোম্পানী চীনের রাষ্ট্রায়ত্ত প্রতিষ্ঠান চায়না এনার্জি ইঞ্জিনিয়ারিং কর্পোরেশনের সাথে পটুয়াখালী বিদ্যুৎ উৎপাদন কেন্দ্র নির্মাণের জন্য চুক্তি করে। ২০১৮ সালের ২৪ ডিসেম্বর আশুগঞ্জ পাওয়ার স্টেশন কোম্পানী ৮টি অর্থনৈতিক প্রতিষ্ঠান ও ব্যাংকের সাথে ৪.১৫ বিলিয়ন টাকার বন্ডের জন্য চুক্তি করে। নতুন বিদ্যুৎকেন্দ্র স্থাপনের জন্য এই বন্ড চুক্তি স্বাক্ষরিত হয়। ব্রাহ্মণবাড়িয়ায় মেঘনা নদীর তীরে প্রতিষ্ঠানের টিএসকে স্প্যানযুক্ত ১২০০ মেগাওয়াট বিদ্যুৎকেন্দ্র নির্মাণাধীন রয়েছে। জায়গাটি ইলিশের প্রজননস্থল হওয়ায় ইলিশ মাছের সংরক্ষণে বিঘ্ন হওয়ার আশংকায় আশুগঞ্জ পাওয়ার স্টেশন কোম্পানী ব্যাপক সমালোচিত হয়।

## প্রকল্পসমূহ

* আশুগঞ্জ ৪০০ মেগাওয়াট সিসিপিপি (ইস্ট) প্রকল্প
* পটুয়াখালী ১৩২০ মেগাওয়াট সুপার থার্মাল বিদ্যুৎ কেন্দ্র প্রকল্প
* আশুগঞ্জ ৪০০ মেগাওয়াট সিসিপিপি (রিপ্লেসমেন্ট প্রজেক্ট)
* রায়পুরা ১২০ মেগাওয়াট গ্রিড-টাইড সোলার পাওয়ার প্ল্যান্ট প্রজেক্ট

## উৎপাদনকারী ইউনিটসমূহ

* ১৫০ মেগাওয়াট স্টিম ইউনিট (ইউনিট-৫)
* ৫০ মেগাওয়াট গ্যাস ইঞ্জিন
* ২২৫ মেগাওয়াট সিসিপিসি
* ২০০ মেগাওয়াট মডুলার
* ৪৫০ মেগাওয়াট (দক্ষিণ)
* ৪৫০ মেগাওয়াট (উত্তর)

## তথ্যসূত্র

বিষয়শ্রেণী:২০০০-এ বাংলাদেশে প্রতিষ্ঠিত
বিষয়শ্রেণী:বাংলাদেশে শক্তি
বিষয়শ্রেণী:বাংলাদেশের বিদ্যুৎ উৎপাদন কেন্দ্র
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের বিদ্যুৎ কোম্পানি
বিষয়শ্রেণী:ঢাকা ভিত্তিক সংগঠন
বিষয়শ্রেণী:ঢাকা ভিত্তিক কোম্পানি
বিষয়শ্রেণী:২০০০-এ প্রতিষ্ঠিত বাংলাদেশী কোম্পানি
বিষয়শ্রেণী:আশুগঞ্জ ভিত্তিক সংগঠন
রাহাত ইন্দোরি

**রাহাত ইন্দোরি** (১ জানুুয়ারি ১৯৫০-১১ আগস্ট ২০২০) একজন ভারতীয় বলিউড গীতিকার এবং উর্দু ভাষার কবি ছিলেন।  তিনি উর্দু ভাষার প্রাক্তন অধ্যাপক এবং চিত্রশিল্পীও ছিলেন।  এর আগে তিনি ইন্দোরের দেবী অহল্যা বিশ্ববিদ্যালয়ে উর্দু সাহিত্যের একজন শিক্ষানবিশ ছিলেন। ২০২০ সালের ১১ আগস্ট হৃদরোগে আক্রান্ত হয়ে হাসপাতালে মারা যান তিনি।  মৃত্যুর ঠিক আগের রাতেই করোনাভাইরাস সংক্রমণের  পরীক্ষায় রিপোর্ট পজিটিভ আসে । 

## প্রাথমিক জীবন এবং শিক্ষা
রাহাত কুরেশি, পরে রাহাত ইন্দোরি নামে পরিচিত। ১৯৫০ সালের ১ জানুয়ারি ইন্দোরে কাপড়ের মিল শ্রমিক রাফাতুল্লাহ কুরেশি এবং তাঁর স্ত্রী মকবুল উন নিসা বেগমের কোলে জন্মগ্রহণ করেন । তিনি তাদের চতুর্থ সন্তান ছিলেন। তিনি নূতন স্কুল ইন্দোর থেকে তাঁর স্কুল পড়াশোনা করেছিলেন এবং সেখান থেকেই তিনি উচ্চমাধ্যমিক শেষ করেছেন। তিনি ১৯৭৩ সালে ইন্দোরের ইসলামিয়া করিমিয়া কলেজ থেকে স্নাতক  পাস করেন।  ১৯৭৫  সালে তিনি বরকতউল্লাহ বিশ্ববিদ্যালয়  ভোপাল ( মধ্য প্রদেশ ) থেকে উর্দু সাহিত্যে এমএ পাস করেন। ১৯৮৫ সালে মধ্য প্রদেশের ভোজ বিশ্ববিদ্যালয় থেকে তিনি *<nowiki/>'উর্দু ম্যায় মুশাইরা *' নামক থিসিসের জন্য উর্দু সাহিত্যে পিএইচডি *পেয়েছিলেন* । 

## কর্মক্ষমতা
গত ৪০-৪৫ বছর ধরে ইন্দোরি মুশাইরা এবং কবি সম্মেলন  করেছেন। কবিতা আবৃত্তি করতে তিনি আন্তর্জাতিকভাবে ব্যাপক ভ্রমণ করেছেন। তিনি ভারতের প্রায় সব জেলাতেই কাব্যিক সিম্পোজিয়ামে অংশ নিয়েছেন এবং মার্কিন যুক্তরাষ্ট্র, ইংল্যান্ড , সংযুক্ত আরব আমিরশাহী, অস্ট্রেলিয়া, কানাডা, সিঙ্গাপুর, মরিশাস, সৌদি আরব  , কুয়েত, কাতার, বাহরাইন, ওমান, পাকিস্তান, বাংলাদেশ, নেপাল ইত্যাদি বিভিন্ন স্থানেও ভ্রমণ করেছেন। 

## অন্যান্য মিডিয়াতে
*[[দ্য কপিল শর্মা শো|দা কপিল শর্মা শোতে]]* দু'বার অতিথি হিসাবে আমন্ত্রিত হয়েছিল ইন্দোরি। প্রথমবার সিজন-১ তে ১ লা জুলাই ২০১৭  কুমার বিশ্বাস এবং শাবিনাজি সহ ।  দ্বিতীয়বারের সিজন-২ তে ২১শে জুলাই ২০১৯ সালে অশোক চক্রধর সাথে   শোতে *ইন্দ্দোরিকেও* আমন্ত্রিত করা হয়েছিল *ওয়াহ!* *ওয়াহ!* *কেয়া বাত হ্যায়!* সাব টিভিতে ।

## ভাইরাল কবিতা
*বুলাতি হ্যায় মাগার জানে কা নেহি* এই কবিতাটি খুব ভাইরাল হয়েছিল।   এটি ২০২০ Valentines সপ্তাহে টিকটক, ফেসবুক, টুইটার এবং ইন্সটাগ্রাম এ ভাইরাল হয়েছিল  লোকেরা এই লাইনটি দিয়ে মিম বানিয়েছিল।

## মৃত্যু
২০২০ সালের ১০ আগস্ট তিনি কোভিড -১৯ এর জন্য  পরীক্ষা করেছিলেন এবং  রিপোর্টে পজিটিভ আসে তাতে তিনি মধ্যপ্রদেশের ইন্দোরের অরবিন্দ হাসপাতালে ভর্তি হন।  ২০২০  সালের ১১ আগস্ট তিনি মারা যান  মৃত্যুর আগে কার্ডিয়াক অ্যারেস্টে ভুগতে গিয়ে তিনি মারা যান। 

## চলচ্চিত্রের তালিকা

### গীতিকার হিসাবে

## তাঁর লেখা বই

## তথ্যসূত্র

## বহিঃসংযোগ

* 
* 

বিষয়শ্রেণী:২০২০-এ মৃত্যু
বিষয়শ্রেণী:১৯৫০-এ জন্ম
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:ভারতীয় মুসলিম
বিষয়শ্রেণী:ভারতের উর্দু কবি
বিষয়শ্রেণী:ভারতীয় পুরুষ কবি
বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
স্ট্রিট নিউজ

***স্ট্রিট নিউজ***  ছিল একটা পথ পত্রিকা যা গৃহহীন মানুষ দ্বারা নিউ ইয়র্ক সিটি বিক্রি হত। ১৯৮৯ সালে প্রতিষ্ঠিত এই পত্রিকা মার্কিন পথ পত্রিকা আন্দোলন শুরু করে। এর লক্ষ্য ছিল নিউ ইয়র্কের অনেক গৃহহীন ও বেকার মানুষকে স্বনির্ভর হবার একটি উপায় সরবরাহ করা।

*স্ট্রিট নিউজ*  প্রতিষ্ঠিত হবার ফলে শিকাগোর *[[StreetWise|স্ট্রিটওয়াইজ]]*  এবং ব্রিটেনের *[[বড় ইস্যু|দ্য বিগ ইস্যু]]* সহ আরও অনেক পথ পত্রিকা প্রতিষ্ঠা শুরু হয়েছিল; পথ পত্রিকা আন্দোলনে কাগজটিকে "অগ্রণী" বলা হয়েছে।  *স্ট্রিট নিউজ* এবং *দ্য বিগ ইস্যু* বিশ্বব্যাপী পথ পত্রিকাগুলির মূল প্রতিপাদ্য হয়ে উঠেছে। 

২০০২ সালে সম্পাদক ছিলেন জন লেভি "ইন্দিও" ওয়াশিংটন জুনিয়র। স্ট্রিট নিউজ প্রতি বছর ছয় সংস্করণে ৩,০০০ অনুলিপি মুদ্রণ করে, ১৫ জন লোক $০.৭৫ সেন্ট দিয়ে কিনে ১.২৫ ডলারে বিক্রি করেছে। 

বর্তমান সময়ের হিসাবে, স্ট্রিট নিউজ এখন আর সক্রিয় প্রকাশনা নয় এবং নিউইয়র্ক সিটিতে কোনও দাপ্তরিক পথ পত্রিকা নেই।

## তথ্যসূত্র

## বহিঃসংযোগ
* স্ট্রিট নিউজের ওয়েবসাইট

বিষয়শ্রেণী:পথ পত্রিকা
বিষয়শ্রেণী:নিউ ইয়র্ক শহরের সংবাদপত্র
আশুগঞ্জ ফার্টিলাইজার এন্ড কেমিক্যাল কোম্পানী লিমিটেড

**আশুগঞ্জ ফার্টিলাইজার এন্ড কেমিক্যাল কোম্পানী লিমিটেড** বা **এএফসিসিএল** হলো বাংলাদেশ সরকার নিয়ন্ত্রিত একটি সার উৎপাদন কোম্পানি। এটি শিল্প মন্ত্রণালয়ের বাংলাদেশ কেমিক্যাল ইন্ডাস্ট্রিজ কর্পোরেশনের আওতাধীন। আশুগঞ্জ সার কারখানা কলেজ এই কোম্পানির নিয়ন্ত্রিত শিক্ষা প্রতিষ্ঠান।

## ইতিহাস
১৯৭৩ সালে আশুগঞ্জ ফার্টিলাইজার অ্যান্ড কেমিক্যাল ইন্ডাস্ট্রিজ নির্মাণ শুরু হয় এবং ১৯৮১ সালে এর কার্যক্রম শুরু হয়। রাষ্ট্রপতি জিয়াউর রহমান হত্যার পর সার কারখানার নাম করা হয় আশুগঞ্জ জিয়া সার কারখানা। ২০১০ সালে আওয়ামী লীগ সরকার প্রতিষ্ঠান থেকে জিয়ার নাম সরিয়ে "আশুগঞ্জ ফার্টিলাইজার অ্যান্ড কেমিক্যাল কোম্পানি লিমিটেড" নামে পুনর্নামকরণ করে। এই উপলক্ষে আওয়ামী লীগ উদ্‌যাপন করলেও জিয়াউর রহমান প্রতিষ্ঠিত বাংলাদেশ জাতীয়তাবাদী দল বিএনপি এর সমালোচনা করে।

২০১০ সালের সেপ্টেম্বর মাসে শীতলীকরণ টাওয়ারের ত্রুটির কারণে কারখানা সাময়িক বন্ধ করে দেওয়া হয়। কারখানায় একটি বিশেষায়িত তরল বর্জ্য শোধনাগার রয়েছে। বাংলাদেশ কেমিক্যাল কর্পোরেশনের অধীনে থাকা ১৩টি প্রতিষ্ঠানের মধ্যে মাত্র চারটির নিজস্ব তরল বর্জ্য শোধনাগার রয়েছে। এর মধ্যে আশুগঞ্জ সার কারখানা অন্যতম।

সময়ের সাথে রক্ষণাবেক্ষণ ও আধুনিকীকরণের অভাবে আশুগঞ্জ সার কারখানার দৈনিক উৎপাদন ১৬ শত টন থেকে দৈনিক ১১ শত টনে নেমে এসেছে। ২০১০ সালে কারখানায় অনুপযুক্ত পরিবেশে সংরক্ষণের জন্য প্রায় ১০০ মিলিয়ন টাকার ইউরিয়া সার নষ্ট হয়ে যায়। কর্মীদের মতে প্রতি বছর একটি উল্লেখযোগ্য পরিমাণ সার রক্ষণাবেক্ষণের অভাবে নষ্ট হয় বা বৃষ্টির পানিতে ধুয়ে যায়।

### দুর্নীতি
২০০৭ সালে কারখানা থেকে ২৫৭ হাজার পলিথিন ব্যাগ চুরির ঘটনা সামনে এলে ঐ বছর ৬ জুন সরকার ঘটনা তদন্তের জন্য সিবিএ কর্মকর্তা নিয়োগ করে। এ ঘটনায় সরকার কারখানার দুই কর্মকর্তাকে অবনমন করায়।

২০১৪ সালে দুর্নীতি দমন কমিশন কারখানায় নিয়োগ বাণিজ্যকে কেন্দ্র করে আরও তদন্ত শুরু করে।

## তথ্যসূত্র

বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:আশুগঞ্জ ভিত্তিক সংগঠন
বিষয়শ্রেণী:বাংলাদেশের সার কোম্পানি
বিষয়শ্রেণী:১৯৭৩-এ প্রতিষ্ঠিত বাংলাদেশী কোম্পানি
জ্বালানি ও খনিজ সম্পদ বিভাগ

**জ্বালানি ও খনিজ সম্পদ বিভাগ** বাংলাদেশের খনিজ সম্পদ উত্তোলন ও ব্যবস্থাপনার কাজে নিয়োজিত সরকারের বিদ্যুৎ, জ্বালানি ও খনিজ সম্পদ মন্ত্রণালয়ের অধীন একটি বিভাগ। জ্বালানী ও খনিজ সম্পদ বিভাগের দায়িত্বরত বর্তমান সচিব ড. মোঃ মোহাম্মদ সাইফুল ইসলাম।

## ইতিহাস
১৯৯৮ সালে বিদ্যুৎ, জ্বালানি ও খনিজ সম্পদ মন্ত্রণালয়ের অঙ্গসংগঠন হিসেবে জ্বালানি ও খনিজ সম্পদ বিভাগ প্রতিষ্ঠিত হয়।

## অধীনস্থ দপ্তর/বিভাগসমূহ
# বাংলাদেশ তৈল, গ্যাস ও খনিজ সম্পদ কর্পোরেশন
# বাংলাদেশ পেট্রোলিয়াম কর্পোরেশন
# বাংলাদেশ ভূতাত্ত্বিক জরিপ অধিদপ্তর
# বাংলাদেশ পেট্রোলিয়াম ইনস্টিটিউট
# খনিজ সম্পদ উন্নয়ন ব্যুরো
# হাইড্রোকার্বন ইউনিট
# বিস্ফোরক পরিদপ্তর

#### অধীন কোম্পানি
##### গ্যাস অনুসন্ধান এবং উৎপাদন কোম্পানি
# বাংলাদেশ পেট্রোলিয়াম এক্সপ্লোরেশন এন্ড প্রোডাকশন কোম্পানী লিমিটেড (বাপেক্স)
# বাংলাদেশ গ্যাস ফিল্ডস কোম্পানী লিমিটেড (বিজিএফসিলি) 
# সিলেট গ্যাস ফিল্ডস কোম্পানী লিমিটেড (এসজিএফএল)

##### গ্যাস ট্রান্সমিশন কোম্পানি
# গ্যাস ট্রান্সমিশন কোম্পানি লিমিটেড (জিটিসিএল)

##### গ্যাস বিপণন কোম্পানি
# তিতাস গ্যাস ট্রান্সমিশন অ্যান্ড ডিস্ট্রিবিউশন কোম্পানী লিমিটেড (টিজিটিডিসিএল)
# বাখরাবাদ গ্যাস সিস্টেমস লিমিটেড (বিজিডিসিএল)
# জালালাবাদ গ্যাস ট্রান্সমিশন এ্যান্ড ডিস্ট্রিবিউশন সিস্টেম লিমিটেড (জেজিটিডিএসএল) 
# পশ্চিমাঞ্চলীয় গ্যাস কোম্পানী লিমিটেড (পিজিসিএল) 
# কর্ণফুলী গ্যাস ডিস্ট্রিবিউশন কোম্পানী লিমিটেড (কেজিডিসিএল) 
# সুন্দরবন গ্যাস কোম্পানী লিমিটেড (এসজিসিএল)

##### এলএনজি, সিএনজি ও এলপিজি এবং মাইনিং কোম্পানি
# রূপান্তরিত প্রাকৃতিক গ্যাস কোম্পানী লিমিটেড (আরপিজিসিএল)
# বড়পুকুরিয়া কোল মাইনিং কোম্পানী লিমিটেড (বিসিএমসিএল)
# মধ্যপাড়া গ্রানাইট মাইনিং কোম্পানি লিমিটেড (এমজিএমসিএল)

## তথ্যসূত্র

বিষয়শ্রেণী:১৯৯৮-এ বাংলাদেশে প্রতিষ্ঠিত
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের বিভাগ
অনু সিতারা

**অনু সিতারা** একজন ভারতীয় চলচ্চিত্র অভিনেত্রী, যিনি বেশ কয়েকটি তামিল চলচ্চিত্র সহ মূলত মালয়ালম চলচ্চিত্রে অভিনয় করেছেন। তিনি ২০১৩ সালে *পটাস বোম্ব*-এ শিশু শিল্পী হিসাবে আত্মপ্রকাশ করেছিলেন। মুখ্য অভিনেত্রী হিসাবে তার অভিষেক চলচ্চিত্রটি ছিল ওমর লুলু'র *হ্যপি ওয়েডিং*, যেটি ২০১৬ সালে মুক্তি পেয়েছিল।

## চলচ্চিত্রের তালিকা

## টেলিভিশন

## তথ্যসূত্র

## বহিঃসংযোগ
* 

‎

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় শিশু অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দুধর্মে ধর্মান্তরিত
বিষয়শ্রেণী:ইসলাম থেকে হিন্দুধর্মে ধর্মান্তরিত
বিষয়শ্রেণী:ভারতীয় হিন্দু
বিদ্যুৎ বিভাগ

**বিদ্যুৎ বিভাগ** বাংলাদেশের বিদ্যুৎ উৎপাদন ও রক্ষণাবেক্ষণের সার্বিক পর্যবেক্ষণের দায়িত্বে নিয়োজিত সরকারের বিদ্যুৎ, জ্বালানি ও খনিজ সম্পদ মন্ত্রণালয়ের অধীন একটি বিভাগ। বিদ্যুৎ বিভাগ ২০২২ সালে স্বাধীনতা পুরস্কার লাভ করে।

## ইতিহাস
বাংলাদেশের বিদ্যুৎ, জ্বালানি ও খনিজ সম্পদ মন্ত্রণালয়ের পুনর্গঠনের অংশ হিসেবে ১৯৯৮ সালে বিদ্যুৎ বিভাগ প্রতিষ্ঠিত হয়। ২০০০ সালে বিভাগটি বিদ্যুৎখাতে একটি নবায়ন নীতি প্রণয়ন করে। ২০১৮ সালে বিদ্যুৎ বিভাগ জ্বালানি ও খনিজ সম্পদ বিভাগের সাথে মিলিতভাবে বাজেটের ৫% বরাদ্দ গ্রহণ করে। ২০১৯ সালের ২ জুন বিদ্যুৎ বিভাগ বেক্সিমকোর সাথে একটি সৌরবিদ্যুৎকেন্দ্র নির্মাণ চুক্তি বাতিলের ঘোষণা দেয়।

## অধীন সংস্থা/কোম্পানি
### উৎপাদন
* প্রধান বিদ্যুৎ পরিদর্শকের দপ্তর (ওসিইআই)
* বাংলাদেশ বিদ্যুৎ উন্নয়ন বোর্ড (বিউবো)
* আশুগঞ্জ পাওয়ার স্টেশন কোম্পানী লিমিটেড (এপিএসসিএল) 
* ইলেকট্রিসিটি জেনারেশন কোম্পানি অব বাংলাদেশ (ইজিসিবি) 
* নর্থ-ওয়েস্ট পাওয়ার জেনারেশন কোম্পানি লিমিটেড (নওপাজেকো)
* রুরাল পাওয়ার কোম্পানী লিমিটেড (আরপিসিএল) 
* কোল পাওয়ার জেনারেশন কোম্পানি লিমিটেড (সিপিজিসিবিএল) 
* বি-আর পাওয়ারজেন লিমিটেড (বিআরপিএল)

### সঞ্চালন
*পাওয়ার গ্রিড কোম্পানি অব বাংলাদেশ (পিজিসিবি)

### বিতরণ
* বাংলাদেশ বিদ্যুৎ উন্নয়ন বোর্ড (বিউবো)
* বাংলাদেশ পল্লী বিদ্যুতায়ন বোর্ড (বাপবিবো)
* ঢাকা ইলেকট্রিক সাপ্লাই কোম্পানি লিমিটেড (ডেসকো) 
* ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) 
* ওয়েস্ট জোন পাওয়ার ডিস্ট্রিবিউশন কোম্পানি লিমিটেড (ওজোপাডিকো) 
* নর্দান ইলেকট্রিসিটি সাপ্লাই কোম্পানি লিমিটেড (নেসকো)

### পরামর্শক
পাওয়ার সেল
## শতভাগ বিদ্যুতের সাফল্য
২০২২ সালের মার্চ মাসে দেশের শতভাগ মানুষ বিদ্যুৎ সুবিধার আওতায় আসে। বর্তমানে দেশে ৪ কোটি ২১ লাখের বেশি বিদ্যুৎসংযোগ আছে। বিদ্যুৎকেন্দ্রের সংখ্যা দাঁড়িয়েছে ১৪৮টিতে। দেশে বর্তমানে ক্যাপটিভ ও নবায়নযোগ্য জ্বালানিসহ বিদ্যুৎ উৎপাদন ক্ষমতা ২৫ হাজার ৫১৪ মেগাওয়াট। ১৩ হাজার ২১৩ কিলোমিটার সঞ্চালন লাইন এবং ৬ লাখ ২১ হাজার কিলোমিটার বিতরণ লাইনের মাধ্যমে দেশ জুড়ে এ বিদ্যুৎসেবা পরিচালিত হয়।

## পুরস্কার
মুজিববর্ষে দেশে শতভাগ বিদ্যুতায়নের কাজ শেষ করার জন্য বিদ্যুৎ বিভাগ ২০২২ সালে স্বাধীনতা পুরস্কার লাভ করে।

## তথ্যসূত্র

বিষয়শ্রেণী:১৯৯৮-এ বাংলাদেশে প্রতিষ্ঠিত
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:ঢাকা ভিত্তিক সংগঠন
হরিয়ানার জেলার তালিকা

হরিয়ানা উত্তর ভারতে অবস্থিত একটি রাজ্য৷ রাজ্যটিতে বর্তমানে রয়েছে ২২টি জেলা এবং জনসংখ্যার বিচারে এই রাজ্যটি সারা ভারতে ১৮ তম স্থান অধিকার করেছে।  রাজ্যটির উত্তর দিকে রয়েছে পাঞ্জাব ও হিমাচল প্রদেশ রাজ্য, পশ্চিম এবং দক্ষিণ দিকে রয়েছে রাজস্থান রাজ্য। পূর্ব দিক দিয়ে প্রবাহিত যমুনা নদী হরিয়ানা ও দিল্লির সহিত উত্তরপ্রদেশ রাজ্যের সীমানা নির্ধারণ করেছে। ভারতের রাজধানী অঞ্চল দিল্লির উত্তর, পশ্চিম এবং দক্ষিণ দিকে রয়েছে হরিয়ানা রাজ্য। এর ফলে হরিয়ানা রাজ্যের একটি বিস্তীর্ণ অঞ্চল ভারতের জাতীয় রাজধানী অঞ্চলের আওতাভুক্ত।  যুগ্মভাবে চণ্ডীগড় শহরটি পাঞ্জাব এবং হরিয়ানার উভয় রাজ্যের রাজধানী।

## ইতিহাস
১৯৬৬ খ্রিস্টাব্দের পয়লা নভেম্বর তারিখে,তৎকালীন পূর্ব পাঞ্জাব প্রদেশকে বিভক্ত করে দক্ষিণ-পূর্বাংশের ৭ টি জেলা নিয়ে হরিয়ানা নামে একটি নতুন পূর্ণাঙ্গ রাজ্য গঠন করা হয়। প্রাথমিক সাতটি জেলা ছিল যথাক্রমে: রোহতক, জিন্দ, হিসার, মহেন্দ্রগড়, গুরগাঁও, কার্নাল এবং আম্বালা জেলা। ভাষিক জনতত্ত্ব পরিসংখ্যানের উপর ভিত্তি করে তৎকালীন সংসদীয় সভার, তাতা লোকসভার অধ্যক্ষ সর্দার হুকুম সিংয়ের সুপারিশ অনুযায়ী পূর্ব পাঞ্জাব কে বিভক্ত করার সিদ্ধান্ত নেওয়া হয়।  পরবর্তীকালে মূল সাতটি জেলার পুনর্বিন্যাসের মাধ্যমে নতুন ১৫ টি জেলা গঠন করা হয়। হরিয়ানার প্রথম মুখ্যমন্ত্রী ঘোষিত হন শ্রীযুক্ত ভগবত দয়াল শর্মা।

## জেলাসমূহ
বিভিন্ন সময়ে একাধিক প্রশাসনিক এবং আপ্রশাসনিক কারণে হরিয়ানা সরকার রাজ্যটিকে ২২ টি জেলায় বিভক্ত করেছে। জেলাগুলির তালিকা নিম্নরূপ:

## তথ্যসূত্র

বিষয়শ্রেণী:হরিয়ানার জেলা
বিষয়শ্রেণী:হরিয়ানা সম্পর্কিত তালিকা
বিষয়শ্রেণী:ভারতের জেলাসমূহের তালিকা
বাংলাদেশ মেরিটাইম মিউজিয়াম

থাম্ব|বাংলাদেশ মেরিটাইম মিউজিয়াম
**বাংলাদেশ মেরিটাইম মিউজিয়াম** চট্টগ্রাম মেরিন একাডেমির পুরাতন সিম্যানশিপ ভবনের একটি কক্ষে অবস্থিত জাদুঘর।

## বর্ণনা
জুলদিয়া মেরিন একাডেমি অ্যালামনাই অ্যাসোসিয়েশনের (জেএমএএএ) মার্কিন যুক্তরাষ্ট্র শাখা বাংলাদেশ সরকারের থেকে জাদুঘর প্রতিষ্ঠার অনুমতি গ্রহণ করে বাংলাদেশ মেরিন একাডেমির একটি কক্ষে বিভিন্ন নিদর্শন সংরক্ষণের উদ্যোগ নেয়। এই নিদর্শনগুলোর অধিকাংশই জেএমএএএ যুক্তরাষ্ট্র কর্তৃক প্রদত্ত।

## আরও দেখুন
* বাংলাদেশের জাদুঘরের তালিকা

## তথ্যসূত্র

বিষয়শ্রেণী:চট্টগ্রামের জাদুঘর
রমেন্দ্রকুমার আচার্য চৌধুরী

**রমেন্দ্রকুমার আচার্য চৌধুরী** (১৯২২ — ৫ জুন ২০০৯) একজন বাঙালি কবি ও প্রাবন্ধিক।

## জীবনী
রমেন্দ্রকুমার বাংলাদেশের, ময়মনসিংহ জেলার মুক্তাগাছা রাজবাড়ীর বিখ্যাত আচার্য চৌধুরী পরিবারে ১৯২২ সালে জন্মগ্রহণ করেন। তাঁর পিতার নাম কৃষ্ণদাস আচার্য চৌধুরী ও মাতা বিভাবতী দেবী। প্রাথমিক শিক্ষা মুক্তাগাছায় সম্পন্ন করার পরে তিনি কলকাতা আসেন। ইংরেজীতে এম.এ. পাশ করেন কলকাতা বিশ্ববিদ্যালয় থেকে। প্রথম শ্রেণিতে প্রথম হয়ে স্বর্ণপদক পান। এরপর তিনি সরকারী কলেজে অধ্যাপনার কাজে যোগ দেন। আশুতোষ কলেজ, দেশবন্ধু গার্লস কলেজ ও কৃষ্ণনগর সরকারি কলেজে অধ্যাপনা করেছেন। ১৯৬১ সালে তাঁর প্রথম কাব্যগ্রন্থ *আরশিনগর* প্রকাশিত হয়। *ব্রহ্ম ও পুঁতির মউরি* গ্রন্থটি ১৯৮৫ সালে বের হয়। এই কাব্যগ্রন্থের জন্য রমেন্দ্রকুমার ১৯৮৭ সালে রবীন্দ্র পুরস্কার পান। তিনি শেষ জীবনে নৈহাটির বাসিন্দা ছিলেন।
অধ্যাপক কবি রমেন্দ্রকুমার আচার্য চৌধুরীর উল্লেখযোগ্য প্রকাশিত কাব্যগ্রন্থ গুলি হল- 
* *আরশিনগর* (১৯৬১), 
* *ব্রহ্ম ও পুঁতির মউরি* (১৯৮৫),
* *অলংকৃত তীর*  (১৯৮৫),
* *পুরোহিত দর্পণ ও পোড়াজল* (১৯৮৫)

## তথ্যসূত্র

বিষয়শ্রেণী:১৯২২-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:বাঙালি কবি
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাঙালি লেখক
নর্থ আমেরিকান স্ট্রিট নিউজপেপারস অ্যাসোসিয়েশন

**নর্থ আমেরিকান স্ট্রিট নিউজপেপারস এসোসিয়েশন** **(এনএএসএনএ)** ছিল একটি পথ পত্রিকা প্রতিষ্ঠান যা কর্মসংস্থানের সুযোগ প্রদানকারী এবং ২০০৭ থেকে ২০১৩ সালের মধ্যে গৃহহীন এবং অর্থনৈতিকভাবে নাজুক মানুষদের কন্ঠস্বর।  মার্কিন যুক্তরাষ্ট্র এবং কানাডায় এর প্রায় ২৫৫,০০০ অনুলিপি মাসিক প্রচলন সহ ২৮ সদস্য ছিল।  এনএএসএনএ একটি বার্ষিক সম্মেলন করেছে এবং নিবন্ধ ভাগাভাগি করে অলটারনেটের সাথে *[[ইন্টারন্যাশনাল নেটওয়ার্ক অব স্ট্রিট পেপারস|স্ট্রিট নিউজ সার্ভিস]]* (এসএনএস) পরিচালনা করেছে। 

## আরো দেখুন
* আন্তর্জাতিক নেটওয়ার্ক অফ স্ট্রিট পেপারস

## তথ্যসূত্র

বিষয়শ্রেণী:সংবাদপত্র সমিতি
বিষয়শ্রেণী:পথ পত্রিকা সংস্থা
মিশ্র পদার্থ

রসায়নবিদ্যায় **মিশ্রণ**, **রাসায়নিক মিশ্রণ** বা **মিশ্র পদার্থ** বলতে দুই বা তার অধিক রাসায়নিক পদার্থের ভৌত সমবায়ে গঠিত পদার্থকে বোঝায়। এগুলি দ্রবণ, প্রলম্বন বা নিলম্বিত বিক্ষেপ এই তিন রূপে মিশ্রিত হয়। মিশ্রণগুলিতে রাসায়নিক পদার্থ যেমন মৌলিক পদার্থ বা যৌগিক পদার্থগুলি কোনও রাসায়নিক বন্ধন বা অন্য কোনও রাসায়নিক পরিবর্তন ছাড়াই যান্ত্রিকভাবে মিশ্রিত অবস্থায় থাকে, কিন্তু প্রতিটি উপাদান তার রাসায়নিক গঠন ও ধর্ম বজায় রাখে। যদিও মিশ্রণের উপাদানগুলির কোনও রাসায়নিক পরিবর্তন ঘটে না, এর ভৌত ধর্ম যেমন গলনাঙ্ক গাঠনিক উপাদানগুলির তুলনায় ভিন্ন হতে পারে। কিছু মিশ্রণকে যান্ত্রিক বা তাপীয় উপায়ে এর উপাদানে পৃথক করা যেতে পারে।  
 
## মিশ্রণের ধর্মাবলি

দুই প্রকারের মিশ্রণ হয়; **সমসত্ব মিশ্রণ** ও **অসমসত্ব মিশ্রণ**। যে মিশ্রণে এর উপাদান পদার্থগুলি সুষমভাবে বণ্টিত থাকে, তাকে **সমসত্ব মিশ্রণ** বলে। যেমন -পানিতে লবণের দ্রবণ। যে মিশ্রণে এর উপাদান পদার্থগুলি সুষমভাবে বণ্টিত থাকে না, তাকে **অসমসত্ব মিশ্রণ** বলে, যেমন - পানিতে বালুর মিশ্রণ।

বায়ুমণ্ডলের বায়ু একটি মিশ্রণে উদাহরণ। বায়ু একটি সমসত্ব মিশ্রণ যাতে বিভিন্ন বায়বীয় পদার্থ যেমন নাইট্রোজেন, অক্সিজেন ও অন্যান্য কিছু পদার্থ খুব স্বল্প পরিমাণে মিশ্রিত থাকে। লবণ, চিনি ও আরও অনেক পদার্থে পানিতে দ্রবীভূত হয়ে সমসত্ব মিশ্রণ তৈরি করতে পারে।

মিশ্রণের সাথে রাসায়নিক যৌগের পার্থক্যগুলি নিম্নরূপ:
* মিশ্রণের উপাদান পদার্থগুলিকে ভৌত পদ্ধতি যেমন ছাঁকন, হিমায়ন, পরিস্রবণ, ইত্যাদি পদ্ধতি ব্যবহার করে পৃথক করা সম্ভব।
* মিশ্রণ গঠিত হবার সময় কোনও শক্তির পরিবর্তন হয় না, হলেও তা অত্যল্প। (মিশ্রণের অভ্যন্তরীণ তাপগতীয় বিভব দেখুন)
* মিশ্রণের উপাদানের অনুপাত বিভিন্ন হতে পারে; অন্যদিকে রাসায়নিক যৌগে একটি নির্দিষ্ট ও বিশেষ সঙ্কেত বা সূত্র অনুযায়ী মৌলগুলি আবদ্ধ থাকে।
* মিশ্রণে একক উপাদানগুলি তাদের রাসায়নিক ধর্মগুলি বজায় রাখে। কিন্তু যৌগ গঠন করলে তাদের রাসায়নিক ধর্ম পরিবর্তিত হয়।

নিচের সারণিতে মিশ্রণের তিনটি শ্রেণী বা পরিবারের প্রধান ধর্মগুলি দেখানো হল এবং এদের উদাহরণ দেওয়া হল

## তথ্যসূত্র

বিষয়শ্রেণী:ভৌত রসায়ন
বিষয়শ্রেণী:রাসায়নিক মিশ্রণ
বিষয়শ্রেণী:রসায়ন